《谢真人还旧山》
唐代·范传正

麾盖从仙府，笙歌入旧山。水流丹灶缺，云起草堂关。

白鹿行为卫，青鸾舞自闲。种松鳞未立，移石藓仍斑。

望路烟霞外，回舆岩岫间。岂唯辽海鹤，空叹令威还。

作者简介：范传正（？～？），字西老，南阳顺阳（今河南淅川）人。唐德宗贞元十年（794）甲戌科陈讽榜进士第二人。初授集贤殿校。范传正性精悍，历歙、湖、苏三州刺史，有政绩。累擢宣歙观察使。宪宗朝（806～820）改光禄卿，因中风辞世。赠左散骑常侍。曾为李白撰写墓志铭《赠左拾遗翰林学士李公新墓碑》。其父惀，为户部员外郎，与赵郡李华善，有当世名。